Трэці шлях (супольнасць)

«Трэці шлях» — міжнародная супольнасць маладых беларусаў, якія жывуць у Беларусі і ў беларускай дыяспары. Дэкларуе ліберальныя каштоўнасці. Створана ў 2004 годзе як спосаб удзелу ў грамадскім і палітычным жыцці Беларусі, а таксама адкрытая дэмакратычная дыскусійная пляцоўкаhttp://3dway.org/about-us  Третий путь: О нас, на якой абмяркоўваюцца тэмы, важныя для сённяшняй і заўтрашняй Беларусі. Заснаваная ў жніўні 2004 года магістрантамі ЕГУ і іх калегамі. Падставай для стварэння супольнасці з'явілася зачыненне ўладамі Беларусі ЕГУ, а таксама абвяшчэнне рэферэндуму аб падаўжэнні прэзідэнцкіх паўнамоцтваў А. Р. Лукашэнкі.

 Місія, мэты і прынцыпы супольнасці 
Місія супольнасці — спрыянне мадэрнізацыі Беларусі ў паспяховую і канкурэнтаздольную краіну з прыярытэтам ліберальных каштоўнасцяў

Стратэгічныя мэты супольнасці:
 фармаванне новага пакалення разнастайнай па складзе, але адзінай у бачанні будучыні краіны прафесійнай нацыянальнай эліты Беларусі на аснове перспектыўных маладых беларусаў 15-30 гадоў, якія жывуць як у краіне, так і за яе межамі;
 стварэнне ўстойлівай і ўплывовай грамадзянскай платформы для стрымлівання негатыўных тэндэнцый у палітычнай сістэме краіны, яе паслядоўнай мадэрнізацыі ў бок прафесійнай, каштоўнасна-арыентаванай сістэмы адкрытага тыпу (са сталай цыркуляцыяй людзей унутры яе па прынцыпе канкурэнцыі іх асабістых патэнцыялаў).

Каштоўнасці ўдзельнікаў супольнасці:
 свабода асобы як права чалавека самастойна прымаць рашэнні;
 адказнасць як умова волі асобы
 прыватная ўласнасць як аснова незалежнасці асобы
 свядомы ўдзел у жыцці грамадства як умова, якая вызначае дабрабыт грамадства ў цэлым
 салідарнасць як сумеснае сцвярджэнне і абарона агульных каштоўнасцяў
 разнастайнасць як умова росквіту грамадства
 талерантнасць як права на існаванне іншых меркаванняў, поглядаў і стыляў жыцця
 дыялог як аснова грамадскай згоды
 сумленнасць і адкрытасць як прынцып існавання грамадства
 добрая воля як умова рэалізацыі ўсіх вышэйпералічаных мэт
 праца як умова самарэалізацыі асобы і дабрабыту грамадства

 Дадатковыя звесткі 
Адметная перавага супольнасці — размеркаваная сеткавая структура, заснаваная на выкарыстанні інфармацыйных тэхналогій, стаўка на здольных маладых беларусаў, адпавядаючых якасным крытэрам, што прад’яўляюцца да прадстаўнікоў эліты.

Каштоўнасная арыентацыя ўдзельнікаў супольнасці — ліберальныя каштоўнасці

Знешнепалітычная арыентацыя Беларусі (бачанне) — роўнааддалены статус Беларусі, прагматычныя адносіны з Расіяй, ЕС і НАТА. Няўступ у НАТА, ЕС, неўваходжанне ў РФ, рэфармаванне праекту Саюзнай дзяржавы ў эканамічны замест палітыка-эканамічнага, удзел у формах рэгіянальнай кааперацыі ў межах нацыянальных інтарэсаў, адказнасць за ўзятыя краінай палітычныя і эканамічныя абавязальніцтвы.

 Пакаленне Адраджэння 
Пакаленне Адраджэння — праграма супольнасці, накіраваная на маладых, актыўных і здольных беларусаў, якія жывуць у Беларусі і за мяжой. Мэта праграмы — спрыяць адукацыі ўстойлівай і ўплывовай супольнасці здольных маладых беларусаў рознай прафесійнай і ідэйнай прыналежнасці, якія пражываюць у Беларусі або прыналежаць беларускай дыяспары, матываваных да доўгатэрміновай падтрымкі дэмакратычных ператварэнняў у Беларусі і яе трансфармацыі ў дзяржаву з адкрытым грамадствам і паспяховай эканомікай. У яе рамках з 2007 года рэалізуюцца адукацыйныя, сеткавыя і інфармацыйныя праекты  сумесна з партнерамі з Славакіі, Германіі, Польшчы, Балтыйскіх і Паўночных краін.

 Мультклуб 
Мультклуб — сатырычны праект супольнасці «Трэці шлях». Створаны ў 2004 годзе Паўлам Марозавым, Алегам Мінічам і Андрэем Абозавым. Серыя сатырычнай мультыплікацыі на актуальныя тэмы беларускай рэчаіснасці.

У 2005 годзе Павел Марозаў і Андрэй Абозаў былі абвінавачаныя па артыкуле 367 «Паклёп у дачыненні да Прэзідэнта Беларусі». Артыкул прадугледжвае турэмнае зняволенне ад 2 да 4 гадоў. Падставай да пераследу ўладамі з'явілася стварэнне сатырычнай анімацыі «Мультклуб» пра беларускай рэчаіснасці, дзе фігуравалі персанажы, падобныя да Аляксандра Лукашэнкі і яго набліжаных. Дзякуючы ўмяшанню міжнароднай грамадскасці і прэсы яны пазбеглі арышту.

 Крыніцы 

 Спасылкі 
 http://www.3dway.org  — Сайт супольнасці
 Трэці Шлях: Пра нас  
 Маніфест Трэцяга Шляху  
 «Бацька» — беларускі брат «Масяні» 
 Беларускія мультыплікатары зганьбавалі Лукашэнку 
 Трэці шлях 
 Трэці шлях — 3dway.org 
 Аляксандр Лукашэнка, пераможца мульцяшак 
 У рэжыме чакання  
 «Трэці шлях» падарыў А.Лукашэнку «Лунэт»  
 Бліжэй да сакавіка (I) 
 Беларускі апазіцыянер быў затрыманы ў Расіі з мэтай экстрадыцыі  
 У Вашынгтоне праходзіць беларуская выстаўка «Мастацтва супраць дыктатуры»  

Катэгорыя:Грамадскія арганізацыі Беларусі
Катэгорыя:З’явіліся ў 2004 годзе